CELEX: 32020D1010
Language: fi
Date: 2020-07-02 00:00:00
Title: Poliittisten ja turvallisuusasioiden komitean päätös (YUTP) 2020/1010, annettu 2 päivänä heinäkuuta 2020, Bosnia ja Hertsegovinassa toteutettavan Euroopan unionin sotilasoperaation EU:n operaation komentajan nimittämisestä ja päätöksen (YUTP) 2019/264 kumoamisesta (BiH/29/2020)

13.7.2020   
               
               
                  FI
               
               
                  Euroopan unionin virallinen lehti
               
               
                  L 224/7
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2020/1010,
         annettu 2 päivänä heinäkuuta 2020,
         Bosnia ja Hertsegovinassa toteutettavan Euroopan unionin sotilasoperaation EU:n operaation komentajan nimittämisestä ja päätöksen (YUTP) 2019/264 kumoamisesta (BiH/29/2020)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
         ottaa huomioon Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksytyn neuvoston yhteisen toiminnan 2004/570/YUTP (1) ja erityisesti sen 6 artiklan,
         sekä katsoo seuraavaa:
         
                     (1)
                  
                  
                     Yhteisen toiminnan 2004/570/YUTP 6 artiklan 1 kohdan mukaisesti neuvosto on valtuuttanut poliittisten ja turvallisuusasioiden komitean (PTK) tekemään asiaankuuluvat päätökset EU:n operaation komentajan nimittämisestä.
                  
               
                     (2)
                  
                  
                     PTK hyväksyi 8 päivänä lokakuuta 2018 periaatepäätöksen siitä, että Pohjois-Atlantin puolustusliiton Euroopan-joukkojen pääesikunnan, jäljempänä ’SHAPE’, varaesikuntapäällikkö olisi nimitettävä EU:n operaation komentajaksi 29 päivästä maaliskuuta 2019 alkaen edellyttäen, että Nato vahvistaa hänen olevan käytettävissä.
                  
               
                     (3)
                  
                  
                     Pohjois-Atlantin neuvosto vahvisti 7 päivänä joulukuuta 2018, että SHAPE:n varaesikuntapäällikkö on Berliini plus -järjestelyjen mukaisesti käytettävissä EU:n operaation komentajan tehtävää varten 29 päivästä maaliskuuta 2019 alkaen.
                  
               
                     (4)
                  
                  
                     PTK hyväksyi 7 päivänä helmikuuta 2019 päätöksen (YUTP) 2019/264 (2) SHAPE:n varaesikuntapäällikön kenraaliluutnantti Olivier RITTIMANNin nimittämisestä EU:n operaation komentajaksi Bosnia ja Hertsegovinassa toteutettavaan Euroopan unionin sotilasoperaatioon 29 päivästä maaliskuuta 2019 alkaen.
                  
               
                     (5)
                  
                  
                     Nato päätti 15 päivänä toukokuuta 2020 nimittää kenraalimajuri Brice HOUDET’n SHAPE:n varaesikuntapäälliköksi kenraaliluutnantti Olivier RITTIMANNin tilalle 18 päivästä heinäkuuta 2020 alkaen. Kenraalimajuri Brice HOUDET’n olisi myös samasta päivämäärästä lukien korvattava kenraaliluutnantti Olivier RITTIMANN Bosnia ja Hertsegovinassa toteutettavan Euroopan unionin sotilasoperaation komentajana.
                  
               
                     (6)
                  
                  
                     Euroopan unionin sotilaskomitea päätti 26 päivänä toukokuuta 2020 suosittaa kenraalimajuri Brice HOUDET’n nimittämistä Bosnia ja Hertsegovinassa toteutettavan Euroopan unionin sotilasoperaation komentajaksi 18 päivästä heinäkuuta 2020.
                  
               
                     (7)
                  
                  
                     Päätös (YUTP) 2019/264 olisi näin ollen kumottava.
                  
               
                     (8)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla.
                  
               
                     (9)
                  
                  
                     Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto antoi julkilausuman, jonka mukaan Berliini plus -järjestelyt ja niiden täytäntöönpano koskevat ainoastaan niitä unionin jäsenvaltioita, jotka ovat myös joko Naton jäseniä tai rauhankumppanuuden osapuolia ja jotka ovat näin ollen tehneet kahdenvälisiä turvallisuussopimuksia Naton kanssa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään Pohjois-Atlantin puolustusliiton Euroopan-joukkojen pääesikunnan (SHAPE) varaesikuntapäällikkö kenraalimajuri Brice HOUDET kenraaliluutnantti Olivier RITTIMANNin tilalle Bosnia ja Hertsegovinassa toteutettavan Euroopan unionin sotilasoperaation komentajaksi 18 päivästä heinäkuuta 2020 alkaen.
         
         
            2 artikla
            Kumotaan päätös (YUTP) 2019/264.
         
         
            3 artikla
            Tämä päätös tulee voimaan 18 päivänä heinäkuuta 2020.
         
         
            Tehty Brysselissä 2 päivänä heinäkuuta 2020.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (1)  EUVL L 252, 28.7.2004, s. 10.
         
            (2)  Poliittisten ja turvallisuusasioiden komitean päätös (YUTP) 2019/264, annettu 7 päivänä helmikuuta 2019, Bosnia ja Hertsegovinassa toteutettavan Euroopan unionin sotilasoperaation operaation komentajan nimittämisestä ja päätöksen (YUTP) 2017/464 kumoamisesta (BiH/27/2019) (EUVL L 44, 15.2.2019, s. 12).